Narodna skupština
20121228

Prihvatio bih ovaj amandman, on ima smisla, s obzirom da se u tenderima prilikom privatizacije uvek uključivao član sindikata. Dakle, jedan od članova komisije je uvek bio predstavnik sindikata preduzeća koje se prodavalo. Ali, ima jedan problem. U ovim javnim nabavkama imate javna preduzeća koja će vršiti javne nabavke, a koja uopšte nemaju sindikat. Dakle, nije obaveza zaposlenih da budu članovi sindikata, niti je obaveza javnog preduzeća da taj sindikat ima, jer ima javnih preduzeća, recimo, za urbanizam itd, koja će vršiti javne nabavke, a koja imaju dva zaposlena i uopšte nemaju nijednog člana sindikata. To je ona dilema koju sam imao prilikom čitanja ovih amandmana juče kada smo imali onu pauzu. Dakle, amandman je sasvim uputan, ali se bojim da ima firmi koje nemaju sindikat i šta ćemo onda, pošto je ovo obavezujuće? Zahvaljujem.